Na temelju članka 20. Pravilnika o zaštiti osobnih podataka Doma za starije i nemoćne osobe Požega i članka 39. Statuta Doma za starije i nemoćne osobe Požega te Izmjena i dopuna Statuta Doma za starije i nemoćne osobe Požega KLASA: 011-01/14-01/1 URBROJ: 2177/1-10-01/01-15-6 od 29.12.2015. godine (u daljnjem tekstu zajednički: **Statut**), kojeg zastupa ravnateljica Ružica Alaber kao voditelj obrade, dana 06. rujna 2018. godine,

donosi sljedeću

**Odluku**

**o imenovanju službenika za zaštitu osobnih podataka**

**Članak 1.**

Dom za starije i nemoćne osobe Požega je voditelj obrade koji u okviru svoje poslovne djelatnosti prikuplja i obrađuje osobne podatke ispitanika u skladu sa odredbama Pravilnika o zaštiti osobnih podataka ("**Pravilnik**").

**Članak 2.**

U skladu sa člankom 20. Pravilnika i u skladu sa člankom 39. Statuta za službenika za zaštitu osobnih podataka imenuje se:

*Željko Perić s prebivalištem u Kaptolu, poštanski broj 34334, Ramanovci 4, OIB: 22591027093,* 034/271-311 i e-mail adresa: dzsino.pozega@po.t-com.hr (u daljnjem tekstu: "**Službenik za zaštitu osobnih podataka**").

Službenik za zaštitu osobnih podataka obavljati će poslove u Požegi, na adresi sjedišta Voditelja obrade, te i na drugim mjestima ako to zahtijevaju potrebe rada sukladno uputi Voditelja obrade.

**Članak 3.**

Službenik za zaštitu osobnih podataka:

* informira i savjetuje voditelja obrade ili izvršitelja obrade te zaposlenike koji obavljaju obradu osobnih podataka o njihovim obvezama koje proizlaze iz odredaba Pravilnika;
* prati poštivanje i izvršavanje odredaba Pravilnika, Uredbe (EU) 2016/679 EUROPSKOG PARLAMENTA I VIJEĆA od 27.04.2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (u daljnjem tekstu: "**Uredba**") kao i Zakon o provedbi Opće uredbe o zaštiti podataka (NN 42/18) i drugih propisa o zaštiti podataka i politika voditelja obrade i/ili izvršitelja obrade iz područja zaštite osobnih podataka u okviru prisilnih propisa Republike Hrvatske, uključujući raspodjelu odgovornosti, podizanje svijesti i osposobljavanje zaposlenika koji sudjeluju u postupcima obrade;
* pružanje savjeta voditelju obrade u pogledu procjene učinka na zaštitu podataka i praćenje njezina izvršavanja;
* surađuje s nadzornim tijelom;
* daje informacije ispitanicima u pogledu svih pitanja povezanih s obradom njihovih osobnih podataka i ostvarivanja njihovih prava;
* djeluje kao kontaktna točka za nadzorno tijelo o pitanjima u pogledu obrade osobnih podataka ispitanika;
* podnosi izvješća voditelju obrade prema zahtjevu voditelja obrade, a najmanje jednom godišnje;
* ispunjava i druge zadaće i obveze po nalogu voditelja obrade i/ili izvršitelja obrade.

Službenik za zaštitu osobnih podataka postupa u skladu sa odredbama Pravilnika i Uredbe.

Službenik za zaštitu osobnih podataka obvezan je tajnošću i povjerljivošću.

**Članak 4.**

Ova Odluka stupa na snagu na dan njezina donošenja i vrijedi do pismenog opoziva iste.

RAVNATELJICA  
Ružica Alaber, ravnateljica

KLASA: 035-02/18-02/6

URBROJ: 2177/1-10-02/01-18-1

Požega, 06. rujna 2018. godine